De fleste venter med at bade baby første gang til navlestumpen er faldet af. Hvis den ikke er faldet af endnu, kan det øge risikoen for infektioner. Det kan tage alt mellem 3-14 dage for navlestumpen at falde af, men det sker oftest inden for en uge.
Derudover har en nyfødt også fosterfedt på huden. Det er en god idé at vente med at bade din baby til fosterfedtet er trængt ind i huden, da det er med til at beskytte babys sarte hud.